نواب سدھنوتی سردار شمس خان سدوزئ

**سردار شمس خان سدوزئ** ریاست جموں کشمیر کی سابقہ قبائلی ریاست سدھنوتی کے آخری سولہویں نواب سدھنوتی تھے  آپ نے سکھ خالصہ سے تین جنگیں لڑی پہلی سکھ سدھنوتی جنگ میں آپ نے سکھ خالصہ کو شکست دی دوسری سکھ سدھنوتی جنگ کے نتیجے میں آپ سے سکھ خالصہ نے معاہدہ امن کیا  آپ کی تیسری اور آخری سکھ سدھنوتی جنگ 1832ء تھی

## شمس خان پہلی سکھ سدھنوتی جنگ
پہلی سکھ سدھنوتی جنگ کا آغاز سکھ خالصہ حکومت نے سدھنوتی سے اپنے عروج زمانہ حکومت میں اس وقت کیا جب سکھ پنجاب سے خیبر پختون خواہ جمرود تک جمرود سے سائل سندھ تک اپنی حکومت کو توسیع دینے میں کامیاب ہوئے اسی دوران سکھ خالصہ نے سب سے پہلے ریاست جموں پر حملہ کیا پھر 2 کشمیر اور 3 ریاست پونچھ، 4 ریاست راجوری، 5 ریاست بھمبر ، 6 ریاست مظفرآباد پر حملہ کر کے ان 6 ریاستوں کو چالیس دنوں میں فتح کر کے جموں کشمیر کی ساتویں ریاست سدھنوتی پر 4 دسمبر 1819ء کو حملہ کیا ریاست سدھنوتی پونچھ کے انتہائی شمال میں بلند و بالا پہاڑی ریاست ہے جس کا 50 فیصد حصہ گھنٹے جنگلات اور 96 فیصد علاقہ مشکل ترین پہاڑی جغرافیائی حدود پر مشتمل ہے جہاں پنجاب کے سکھوں کو ایک ماہ تک پے در سدھنوتی سے شکست کا سامنا کرنا پڑا  جس کے باعث مہاراجا رنجیت سنگھ نے سدھنوتی سے مزید کسی قسم کی کوئی جنگ کیے بے غیر جموں کشمیر کی ان چھ ریاستوں کی فتح کو ہی غنیمت جانتے ہوئے لاہور خالصہ کی راہ لی  چنانچہ مہاراجا رنجیت سنگھ نے لاہور سکھ خالصہ دربار پہنچ کر اپنی فتح کا جشن منایا اور اسی جشن میں مہاراجا رنجیت سنگھ نے جموں کا علاقہ اپنے جرنیل میاں گلاب سنگھ اور ریاست پونچھ گلاب سنگھ کے بھائی میاں دھیان سنگھ کو بطور انعام جاگیر عطاء کی

## دوسری شمس خان سکھ سدھنوتی جنگ
دوسری سکھ سدھنوتی جنگ کا پس منظر دراصل یہ تھا کہ مہاراجا رنجیت سنگھ کی طرف سے ڈوگرہ میاں گلاب سنگھ اور اس کے بھائی میاں دھیان سنگھ کو جب جموں اور پونچھ جیسی دو جاگیریں ملی تو ڈوگرہ برادران پر لازم ہو گیا کہ وہ ان کی حفاظت کے لیے ریاست سدھنوتی کو ہمیشہ کے لیے اپنے راستے سے ہٹائیں تاکہ مستقبل میں ریاست سدھنوتی بھی ان کی جاگیر بن کر سکھ خالصہ حکومت کے زیر اہتمام آ جائے جس سے ان کی جاگیریں بھی ہمشیہ کے لیے محفوظ ہو جائیں چنانچہ انھی حالات و خدشات کو مدنظر رکھتے ہوئے ڈوگرہ برادران نے مہاراجا رنجیت سنگھ کو ریاست سدھنوتی پر دوسری مرتبہ چڑھائی کرنے کے لیے کاہل کیا چنانچہ سکھ خالصہ نے ایک سو پچاس پہاڑی توپوں بہم بیس ہزار لشکر جرار کے ساتھ 12 جون 1820ء کو ریاست سدھنوتی پر دوسرا حملہ کیا تو سکھ خالصہ فوج کی توپوں نے سدوزئیوں کو تمام میدانی علاقوں میں شکست دی جس کے جواب میں سدوزئیوں نے پہاڑیوں پر مورچہ بند دفاعی جنگ لڑنا شروع کر دی جس کے باعث سکھ خالصہ کی فتح شکست میں بدل گئی سدوزئیوں کی پہاڑوں پر مورچہ بند گوریلا کارروائیوں نے سکھ خالصہ کو جانی اور مالی نقصانات کے ساتھ ساتھ جنگ کو بھی جب طویل تول دینا شروع کیا تو سکھ خالصہ کو مجبوراً سدوزئیوں سے معاہدہ امن کرنا پڑھا جسے نواب سدھنوتی نے منظور کر لیا سکھ خالصہ اور ریاست سدھنوتی کے معاہدہ امن میں یہ تہ پایا کہ سدھنوتی کا دار الحکومت منگ سدھنوتی کی بجائے لاہور خالصہ دربار میں ہو گا جسے لاہور سکھ خالصہ حکومت میں باقاعدہ رکنیت حاصل ہو گی اور سدھنوتی کے حکمران نواب شمس خان لاہور خالصہ دربار سے ہی ہمور ریاست سدھنوتی چلائیں گے چنانچہ اس طرح ریاست سدھنوتی اور سکھ خالصہ پنجاب کی یہ دوسری لڑائی جنگ بندی ہو کر معاہدہ امن میں تبدیل ہو گئی 
## بغاوت شمس خان سدوزئ 1832ء
سکھ خالصہ اور ریاست سدھنوتی کے معاہدہ امن میں یہ تہ پایا تھا کہ سدھنوتی کا دار الحکومت منگ سدھنوتی کی بجائے لاہور خالصہ دربار میں ہو گا جسے لاہور سکھ خالصہ حکومت میں باقاعدہ رکنیت حاصل ہو گی . اس لیے نواب شمس خان کو لاہور خالصہ دربار سے ہی ہمور ریاست سدھنوتی چلانا پڑتے تھے اسی لیے نواب سدھنوتی کو سکھ خالصہ میں ہی رہنا پڑتا تھا نواب سدھنوتی عرصہ بارہ سال سکھ خالصہ میں ولی سدھنوتی کے فرائض سر انجام دیتے رہے چنانچہ وہاں سے وہ سکھ خالصہ کی ہر طاقت و کمزوری سے بڑی اچھی طرح واقف ہو چکے تھے چنانچہ جب سکھ خالصہ نے وادی سوات کے یوسفزئیوں سے جنگ شروع کی تو شاہ اسماعیل شہید نے بھی سکھ خالصہ پر پے در پے حملے شروع کر دیے ان حالات میں سکھ خالصہ کو دو دو طاقتوں سے لڑنا پڑا چنانچہ نواب سدھنوتی نے یہ موقع غنیمت جانتے ہوئے سدھنوتی میں بھی سکھ خالصہ سے بغاوت کر دی جو کامیاب ثابت ہوئی شمس خان سدوزئ نے اس بغاوت میں آٹھ سو سکھ فوجیوں کے قتل عام کے ساتھ ہی نہ فقط ریاست سدھنوتی بلکہ ریاست پونچھ کے بیشتر حصوں پر بھی قبضہ کر کے 22 مئی 1832 کو منگ سدھنوتی پر حکمرانی کا اعلان کر دیا  تصغیر|300px
## تیسری شمس خان سدوزئ سکھ سدھنوتی جنگ
ریاست سدھنوتی کے نواب شمس خان سدوزئ کی بغاوت کامیاب ثابت ہوئی شمس خان نے سدھنوتی سمیت ریاست پونچھ کے بیشتر حصوں پر قبضہ کر لیا ایسے حالات دیکھتے ہوئے سکھ خالصہ نے ریاست سوات اور امیر شریعت شاہ اسماعیل شہید سے ترک جنگ کر کے اپنے تمام تر وسائل کو بروئے کار لاتے ہوئے ریاست سدھنوتی سے اخری فیصلہ کن جنگ کی تیاری شروع کر لی یوں بھی سکھ خالصہ اس وقت کی سپر پاور تھی جس کی سالانہ دو کروڑ 46 لاکھ نانک شاہی سکہ آمدن تھی جبکہ ریاست سدھنوتی کے پاس پندرہ قلعے چار ہزار فوج اور سالانہ 45000 آمدن والی انتہائی مختصر پہاڑی ریاست جس نے ہر مرتبہ سکھ خالصہ کو ایسے زخم دیے جسے سکھ خالصہ برسوں تک چاٹتے رہے چنانچہ اسی انتقام میں سکھ خالصہ نے چالیس ہزار فوج اور آٹھ سو توپوں کے ساتھ ریاست سدھنوتی پر 22 مئی 1832 کو تیسرا بڑا حملہ کیا 
حملہ اتنا شدید تھا جس نے ریاست سدھنوتی میں سدوزئیوں کی ایٹ سے ایٹ بجا دی اس جنگ میں پچس ہزار سدوزئ مارے گئے جن میں چھ ہزار بچے اور خواتین بھی شامل تھے پانچ ہزار سدوزئ جنگی قیدی بنے 27 سدوزئ جرنیلوں کی زندہ جسم سے کھال تک اتار دی گئی پانچ ہزار قیدیوں میں بھی سیکڑوں سدوزئیوں کے ہاتھ پاؤں کاٹ کر انھیں مار دیا گیا چنانچہ پچس سے تیس ہزار سدوزئیوں کی اس خون ریزی کے بعد ریاست سدھنوتی سے 478 سال بعد سدوزئ اقتدار کا خاتمہ آخری نواب شمس خان سدوزئ کی بعد شہادت ہوا 

## حوالہ جات